You are here: Home ∼ La CUP dóna el Sí\nPublished by Oriol on 5 setembre, 2016 | Leave a response\nAnna Gabriel ha fet avui un spoiler del que serà la Qüestió de Confiança que es tractarà el 28 de setembre. Quasi millor, per fi en alguna votació transcendent no haurem d’estar patint fins el darrer instant després d’un serial exasperant de setmanes de durada on els uns i els altres ens arrenquem els ulls. La cupaire ha dit avui que faran confiança al president Puigdemont perquè després de reunir-s’hi ha vist que té un compromís ferm per completar el camí de la independència. Això ha obert també les portes de les negociacions dels pressupostos.\nLa CUP deu haver rascat alguna promesa del president a canvi per obtenir aquest ‘fàcil’ suport. I és en pro de l’acceleració del procés la cosa pinta bé. Els cupaires han explicat que estan negociant sense línies vermelles i Anna Gabriel ha proposat l’aprovació d’una llei de Referèndums per poder donar marc legal al RUI. La qüestió és igualment complexa i encara s’ha d’acabar de resoldre. Mentrestant, Oriol Junqueras ja pot començar a negociar els pressupostos amb la CUP amb l’esperança que aquesta vegada els anticapitalistes permetran que els comptes passin el tall.\nQui no sabem si passarà el tall de l’ètica és En Comú Podem. Avui el Podemos català ha dit que participarà als actes de la Diada que organitzi l’ANC, a banda de la commemoració que s’ha organitzat a Sant Boi pel matí. S’agraeix la presència dels liles a les manifestacions descentralitzades, però caldria saber quin és el motiu real de la seva presència a banda del d’intentar influir en el significat o apuntar-se al cavall guanyador. Com es pot prendre part en la manifestació d’una organització que reclama la independència unilateral, si precisament és el que porten tot l’estiu criticant? D’això se’n diu visió estratègica, com els explicava ahir en Guifré.


Es preveu que avui se reiniciïn les obres de l'Institut d'ESO a l'Arenal\nM.F. | 02 novembre 1998\nLes obres de l'institut d'ESO de l'Arenal podrien reiniciar-se avui després d'estar aturades quasi quatre mesos a causa que l'empresa concessionària de la construcció, Agroman SA, rescindís el contracte que tenia amb l'Ajuntament de Llucmajor.\nLa setmana passada, l'Ajuntament va adjudicar les obres a l'empresa Fomento Construcciones i Contratas (FCC) amb un pressupost de 440 milions de pessetes. El termini d'execució serà de vuit mesos i està previst que les obres se reiniciïn avui perquè puguin estar acabades el mes de juny de l'any vinent.\nAgroman va renunciar, el proppassat mes de setembre, a continuar les obres de construcció del centre docent perquè consideraven que suposaven una major despesa del cost previst en el concurs d'adjudicació.\nAquesta circumstància ha provocat que les obres s'hagin retardat molt més del previst. Segons va declarar el batle, Gaspar Oliver (PP), «teníem la intenció que les obres acabassin pel mes de desembre, però això no ha estat possible a causa d'aquest recés que s'ha produït amb l'empresa Agroman i a les modificacions que s'han hagut de fer sobre el projecte inicial del centre docent». «No obstant això», afegeix Oliver, «hem previst que entre el mes de juny i juliol finalitzin les obres, ja que d'aquesta manera s'hi ha compromès la nova empresa adjudicatària de les obres FCC».\nDurant els mesos d'estiu de l'any que ve es realitzaran les obres per habilitar l'entorn i instal·lar el mobiliari per deixar-ho tot a punt perquè a mitjan mes de setembre, data en la qual comencen les classes, l'institut estigui a punt per començar el curs.\nL'institut d'ensenyament secundari constarà de 28 aules, 20 destinades als quatre cursos d'ESO i les vuit restants a batxillerat superior. El centre té la capacitat de cobrir un total de 840 alumnes, que procediran del municipi de Llucmajor.


Sitgesinfoguia – Sitges es prepara per rebre els poetes per a la 13a Festa de la Poesia\nLa Rebuda dels Poetes amb la banda de música i autoritats de la vila, el proper 5 de juliol, serà un any més el primer dels actes de la Festa de la Poesia de Sitges que aquest any se celebrarà del 5 al 7 de juliol. A continuació, s’iniciarà la cercavila amb balconaires d’excepció com l’advocada Magda Oranich i l’actor Toni Albà. Amb motiu del centenari de la ciutat-jardí de Terramar, els poemes que, des dels balcons, es recitaran durant la Rebuda dels poetes (5 de juliol a les 18 h) seran triats d’entre els textos que van publicar-se dins la revista sitgetana Terramar (1919-1920). D’aquesta manera, s’entrarà de ple en la bombolla hipnòtica i arrauxada de la Festa de la Poesia.\nL’espectacle Captura d’Ànimes, basat en episodis de la vida dels set poetes, oferirà una nova i màgica performance, creació de la companyia La Tija (dia 6 de juliol, a les 19 h al Saló d’Or del Palau Maricel).\nLa Festa de la Poesia, ideada i dirigida pels poetes Cèlia Sànchez-Mústich i Joan Duran i Ferrer, està organitzada per l’Ajuntament de Sitges i compta, entre d’altres, amb la col·laboració del Consorci del Patrimoni de Sitges, de la Societat Recreativa El Retiro i de la Institució de les Lletres Catalanes. A més, la festa compta amb col·laboracions d’empreses sitgetanes, entitats i persones a títol individual.


Nova obertura de Mercadona a Madrid - Mercadona\nEl nou supermercat ha comportat una inversió de 5,2 milions i en la construcció han participat 42 proveïdors, que han donat faena a més de 350 persones durant la fase d'obra.\nMercadona inaugura hui un nou supermercat eficient a Madrid, concretament al carrer Alcalá, 554. Este supermercat, que obri amb el Nou Model de Botiga Eficient de Mercadona, que reforça l'excel·lència en el servici i optimitza l'acte de compra dels seus clients, presenta millores de les quals es beneficien tant els "Caps" (clients) com els treballadors, els proveïdors i la societat.\nPer a dur-ho terme, este nou supermercat presenta novetats en totes les seccions. Per exemple, disposa d'una nova xarcuteria amb pernil al tall i envasat, una góndola central en la perfumeria per a la cosmètica especialitzada, un servici de suc de taronja acabat d'esprémer, especialitats de sushi, una nova secció de forn amb llescadora de pa i pastisseria refrigerada, o una nova exposició en la pescateria per als productes de petxina, entre altres novetats.\nA més, el supermercat del carrer Alcalá, 554, disposa, entre altres millores, d'una nova entrada amb doble envidrat que evita corrents d'aire, uns corredors més amplis, i un nou model de carro de la compra i un nou model de carro tipus cistella molt més ergonòmics i lleugers.\nEsta nova generació de supermercat eficient té una superfície de sala de vendes de 1.475 metres quadrats i un disseny totalment renovat respecte a l'anterior model de botiga amb nous colors i materials, tant en la façana exterior d'accés al supermercat com en la distribució de les diferents seccions. Així mateix, aposten per espais diàfans amplis que faciliten l'entrada de llum natural i colors càlids en la delimitació dels diferents ambients.\nL'horari d'obertura d'este supermercat és de dilluns a dissabte, de 9:00 a 21:30 hores, i disposa d'un aparcament de 79 places per a facilitar l'acte de compra a tots els clients que es desplacen en vehicle privat. A més, Mercadona ha habilitat el seu servici a domicili i la compra online a través de la pàgina web www.mercadona.es.\nBarcelona - Mercadona obri un nou supermercat al barri de la Sagrada Família


I si la proposta d'unificar tots els canals autonòmics no fos una broma? - Mèdia.cat - Observatori Crític dels Mitjans\nDiumenge la Unió de Televisions Comercials Associades (UTECA, la patronal de la televisió privada) presentava l’Informe Deloitte, la recomanació més important del qual era la creació d’un sol canal estatal que englobi totes les cadenes autonòmiques “que ho desitgin” i amb desconnexions “regionals” per a continguts específics. El nou canal aniria vinculat al múltiplex de RTVE, es fonamentaria en la producció pròpia i, òbviament, no tindria publicitat. D’aquesta forma –s’assegura- s’aconseguiria “generar riquesa i racionalitzar i vertebrar el sistema industrial públic”.\nSegons s’explica en el comunicat de premsa emès per UTECA, s’han basat en els models alemany i britànic per a fer la seva proposta, que consideren “realista, viable i vertebradora, perfectament aplicable en una Legislatura”.\nLa proposta, que sembla una broma, ha passat gairebé desapareguda, excepte per blocs i mitjans especialitzats en comunicació i només la Federació de Sindicats de Periodistes (FeSP) s’ha molestat a emetre un comunicat de resposta. Però en realitat no és la primera vegada que propostes a primera vista absurdes acaben convertint-se en realitats consumades un temps després. Sols en el camp mateix de les televisions hi ha la recent Llei General Audiovisual espanyola (LGA), que va reduir a un 30% l’espectre readioelèctric per a mitjans públics, va blocar el desenvolupament de mitjans socials –els anomenats del tercer sector- recloent-los a un àmbit municipal i limitant fortament la seva capacitat de finançament i va eliminar la publicitat de TVE, un gran somni de la UTECA fet realitat. L’únic punt de la LGA al qual la UTECA s’hi va oposar, va ser la creació del Consell Estatal de Mitjans Audiovisuals (CEMA), una versió estatal del CAC, que, més d’un any després de l’aprovació de la llei segueix sense constituir-se i és probable que ja no ho faci mai, ja que el PP ha anunciat que derogarà aquesta part de la llei si guanya les properes eleccions.\nA tot això se li ha de sumar les constants declaracions amenaçadores contra les televisions públiques per part del Partit Popular. La flamant presidenta de Castella la Manxa, María Dolores de Cospedal, ja ha anunciat la reducció d’un 50% del pressupost del canal autonòmic i ha promès la seva privatització així que ho permeti la llei. També ha promès que una majoria del seu partit a nivell estatal aprovaria aquesta mesura. També han anunciat la reducció d’una quarta part del pressupost de RTVE.\nAls Països Catalans ja hi ha el precedent del tancament de Televisió de Mallorca i l’anunci d’un ERO a RTVV per la meitat de la seva plantilla. Però tampoc Catalunya s’escapa d’aquesta pressió cap als mitjans públics. Per ara, el suport popular i l’eficiència dels canals de la CCMA han impedit un atac en tota regla contra l’ens, però la seva plantilla ja ha hagut d’acceptar un dur pla de viabilitat amb reduccions de sou incloses i just després de les eleccions van córrer rumors sobre una possible privatització dels Canal 33 que mai van ser desmentits a més de les pressions a COM Ràdio.\ntelevisióPaïsos CatalansPPEstat espanyolprivatitzacionsmitjans públics


Actualitat del món dels videojocs - 14/04/2019 | El Tecnològic\nEl més destacat: Star Wars torna per la porta gran sense multijugador ni micropagaments\nDurant l’Star Wars Celebration 2019 de Chicago s’ha revelat un nou videojoc de la saga a càrrec de Respawn Entertainment i Electronic Arts sota el títol de Star Wars: Jedi Fallen Order. L’anunci ha provocat una gran expectació gràcies a un tràiler bastant esperançador, però també perquè han promès centrarse en la història i deixar de banda el multijugador i les criticades microtransaccions d’anteriors entregues, posant-nos sota la pell d’un Jedi supervivent de l’Ordre 66 anomenat Cal Kestis. Arribarà a PS4, Xbox One i PC el 15 de novembre.\nCom haureu notat, desafortunadament no estarà disponible per a Nintendo Switch. No obstant això, si us agraden els videojocs de pinball, esteu d’enhorabona! Star Wars Pinball arribarà el 13 de setembre a Nintendo Switch amb contingut exclusiu i una edició física, així com tot el que ja incorporen les versions de la resta de plataformes.\nAltres notícies i novetats rellevants\nMicrosoft anuncia un nou Inside Xbox el 16 d’abril sota el rumor de l’anunci d’una nova Xbox One S sense lector de discs\n“Road to E3 2019”. Amb aquest lema encara Microsoft un nou Inside Xbox, que es celebrarà el 16 d’abril a les 23:00h i ve marcat pel rumor de l’anunci d’una Xbox One S sense lector de discs a un preu molt competitiu. Revelaran les pròximes novetats pels videojocs actuals més importants, com ara una gran actualització de Sea of Thieves per celebrar un primer any de vida força exitós. També pretenen donar una empenta a The Hunter Call, un títol que va generar unes expectatives molt altes que finalment no es van assolir.\nPer altra banda, probablement coneixerem nous videojocs que s’uniran a la llista de retrocompatibles, així com una nova fornada d’incorporacions al Game Pass.\nSquare Enix anuncia per accident que Octopath Traveler arribarà a PC\nSquare Enix ha anunciat a la seva pàgina web que Octopath Traveler, fins ara exclusiu de Nintendo Switch, es llançarà a PC el 7 de juny. Poc després ha esborrat la publicació sense deixar rastre, així que es podria tractar d’un anunci anticipat per error. De totes maneres, el sistema de qualificació per edats de Corea ja va filtrar aquesta versió ja fa uns dies.\nPer si no el coneixeu, Octopath Traveller és un videojoc de rol per torns d’estil japonès amb estètica HD-2D que ens posarà en la pell de fins a 8 protagonistes, cadascun amb la seva història, característiques i habilitats. Si sou amants del gènere i no teniu una Nintendo Switch, serà una oportunitat d’or per jugar a un dels millors JRPG dels últims anys.\nWolfenstein: Youngblood ens la juga amb una falsa edició física per a Nintendo Switch\nSi fa uns dies felicitàvem a Bethesda per confirmar que Wolfenstein: Youngblood arribaria a Nintendo Switch el mateix dia que la resta de plataformes, avui ens toca renyar-la. Arrel de la pregunta d’un usuàri a Twitter, ha admès que la versió física no tindrà targeta de joc, sinó un codi de descàrrega. A hores d’ara ja han actualitzat aquest “petit detall” a les preguntes freqüents de la pàgina web del títol.\nPodem entendre que el pes del videojoc dificulti encabir-lo en una targeta i mantenir el preu recomanat, però és absurd distribuir una edició física que simplement és una capsa buida. Gairebé és millor llençar-lo només en digital o treure una edició limitada més cara.\nTitulars en 30 segons\nVampyr i Call of Cthulhu arribaran a Nintendo Switch durant aquest 2019\nMoonlighter, de l’estudi valencià Digital Sun, assoleix les 500.000 còpies venudes\nGod Eater 3 confirma llançament per a Nintendo Switch el 12 de juliol\nUn dels pares de Call of Duty, Jason West, fitxa per Epic Games\nFrostpunk aterrarà a PS4 i Xbox One aquest estiu amb tot el contingut addicional de PC\nDesprés d’abandonar Square Enix, Hajime Tabata presenta un videojoc basat en els Jocs Paralímpics de 2020: The Pegasus Dream Tour\nSekiro triomfa i ven més de 2 milions de còpies en poc més d’una setmana\nLlançaments destacats de la setmana\nPer fi arriba l’esperada recopilació de les tres entregues d’una de les sagues més estimades: Phoenix Wright: Ace Attorney, Phoenix Wright: Justice for All i Phoenix Wright: Trials and Tribulations. Ace Attorney és una saga de novel·les visuals amb tocs d’aventura i resolució de trencaclosques que ens posa en la pell d’un advocat defensor en uns judicis basats en el sistema legal japonès. L’objectiu del joc és aconseguir el veredicte “no culpable” gràcies a la investigació, recol·lecció de proves i interrogatori de testimonis.\nHellblade: Senua’s Sacrifice (Nintendo Switch)\nAmbientat en l’era dels víkings, Hellblade: Senua’s Sacrifice ens posa en la pell d’una guerrera celta destrossada que s’embarca en una missió onírica i obsessiva per lluitar per l’ànima del seu difunt amant. Va ser creat amb la col·laboració de neurocientífics i persones que pateixen psicosis.\nVaporum és un RPG d’exploració de masmorres basat en quadrícules d’un jugador i de personatge únic en primera persona, emmarcat en una original estètica steampunk. S’inspira en jocs de la vella escola com Dungeon Màster I i II, la saga Eye of the Beholder i d’altres més recents com Legend of Grimrock I i II.\nUn equip de valents aventurers es reuneix per viatjar pels deserts i explorar búnquers i temples d’Àfrica del Nord amb l’objectiu de descobrir els seus tresors i secrets ocults abans que caiguin en mans de les forces nazis.\nEtiquetes: inside xboxOctopath TravelerStar Wars: Jedi Fallen OrderWolfenstein: Youngblood\ni12 TWS, analitzem els AirPods barats


Alarma al Regne Unit per un brot de norovirus\nLes autoritats sanitàries britàniques alerten que des del maig hi ha hagut el triple dels casos registrats en els últims cinc anys en el mateix període\n21 de de juliol del 2021. 22:35\nLes autoritats sanitàries del Regne Unit han alertat de l’augment de problemes gastrointestinals provocats per un brot de norovirus –un virus que causa vòmits greus i és l’origen de la majoria de les gastroenteritis– a tot el país. L’Oficina de Salut Pública d’Anglaterra (PHE) parla de 154 casos a tot el país des de finals de maig, cosa que suposa el triple dels registrats en els últims cinc anys en el mateix període.\nLa majoria de casos del conegut per epidemiòlegs britànics com el ‘virus dels vòmits d’hivern’ s’estan produint en escoles bressol i centres infantils, principalment.\nEls norovirus són un grup de virus relacionats i altament contagiosos que solen provocar la coneguda gastroenteritis a l’infectar éssers humans. Aquest tipus d’infeccions poden arribar a ser greus, sobretot per a nadons, nens petits i persones grans. A més, el fet que una persona hagi superat una infecció per norovirus, no la protegeix de tornar a infectar-se en un futur.\nEls símptomes que caracteritzen la infecció per norovirus són els típics d’una grip intestinal o estomacal, com nàusees, vòmits, dolor o còlics estomacals, diarrea líquida o tova, sensació de malestar general, febre baixa i dolor muscular. Aquests solen aparèixer entre les 12 i 48 hores posteriors a l’exposició del virus i solen durar d’un a tres dies. També, hi ha persones asimptomàtiques, que no presenten cap dels anteriors signes de malaltia, però que, no obstant, són contagioses i poden propagar el virus a d’altres.\nMalalties Regne Unit Virus


Comfort Suites Downtown St. Augustine (FL) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nComfort Suites Downtown42 San Marco Avenue, Historic District, St. Augustine (FL), Estats Units, 32084 - Veure al mapaExcel·lent8,3Basada en87comentarisComfort Suites DowntownVeure més fotos"The staff were all incredibly friendly and helpful. The room..."AmandaUnited StatesPiscinaVeure més fotosVeure totes les 12 fotosVeure al mapaParticularitats que li encantaranWi-Fi gratuït en totes les habitacionsbanybalcó/terrassaascensorhabitacions per a no fumadorsaparcament de cotxes\nSobre l'allotjamentDescripcióComfort Suites Downtown, ubicat a Historic District, St. Augustine (FL), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Ripley's Believe It or Not!, Monument Nacional Castillo de San Marcos, Museu d'Història Viva Quarter Espanyol són només algunes de les atraccions disponibles per als visitants. Aprofiti's de la riquesa de serveis i avantatges d'aquest hotel de St. Augustine (FL). Wi-Fi gratuït en totes les habitacions, instal.lacions per a minusvàl.lids, Zones públiques amb Wi-Fi, aparcament de cotxes, servei de bugaderia són només algunes de les comoditats que fan que Comfort Suites Downtown sigui diferent dels altres hotels de la ciutat. L'ambient de Comfort Suites Downtown es reflexa en cada habitació. banyera hidromassatge, aire condicionat, calefacció, escriptori, balcó/terrassa són només algunes de les comoditats a la vostra disposició. L'hotel ofereix meravelloses instal.lacions d'oci com bany, centre esportiu, piscina exterior que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Comfort Suites Downtown.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sebanycentre esportiupiscina [exterior]Serveis i comoditatsBotiguesservei de bugaderiazona de fumadorsAccésascensorinstal.lacions per a minusvàl.lidss'admeten animals de companyiaDisponible a totes les habitacionsempolles d'aigua de cortesia Idiomes ParlatsAnglès Mostra MenysPolítiquesNens i llits supletorisNens de 0 a 2 any(s) [inclosos]Gratuït si s'usen els llits existents. Nota, si necessiteu un bressol hi pot haver càrregs extra.Nens de 3 a 12 any [inclosos]Gratuït si s'usen els llits existents.Els hostes de 13 anys i més es consideraran adults.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Catalunya: l'Oficina Antifrau va investigar dues universitats el darrer semestre. La UPF, pel nomenament il·legal d'un vicerector, i la UAB, per la possible vulneració de la llei d'incompatibilitats per part d'una catedràtica - Observatori del Sistema Universitari\nCatalunya: l’Oficina Antifrau va investigar dues universitats el darrer semestre. La UPF, pel nomenament il·legal d’un vicerector, i la UAB, per la possible vulneració de la llei d’incompatibilitats per part d’una catedràtica\nL’Oficina Antifrau de Catalunya (OAC) ha fet públic el 2on Resum semestral de les actuacions d’investigació closes de juliol a desembre de 2020. Del total de 24 investigacions a organismes públics per suposades irregularitats, set van quedar arxivades, dotze van concloure amb informes raonats i cinc comunicades a la fiscalia, els jutjats o altres autoritats administratives competents.\nEntre les institucions investigades hi ha el Consell Comarcal del Solsonès i Consorci Centre Tecnològic Forestal, el consell Comarcal del Vallès Occidental, el Departament de Territori i Sostenibilitat, el Consell Català de l’Esport, la Universitat Autònoma de Barcelona (UAB), la Universitat Pompeu Fabra (UPF) i l’Hospital Clínic de Barcelona, a més de 16 ajuntaments. La majoria de casos són per qüestions urbanístiques, de contractació pública o tractes de favor en la contractació de personal.\nInforme semestral publicat per l’OAC


Terrassa inicia la desescalada - Diari de Terrassa\nInterior del bar-restaurant Cal Felip, aquest matí. Nebridi Aróztegui\nInterior del bar-restaurant Cal Felip, aquest matí.\nEl pla de desescalada aprovat pel Govern permet obrir a partir d'aquest dilluns bars i restaurants amb un límit d'aforament del 30% a l'interior i ininterrompudament fins a les 21:30 hores, mentre que les activitats culturals es poden reprendre amb el 50% de l'aforament. També torna l'activitat esportiva.\nEn aquesta primera fase de la desescalada es manté el toc de queda nocturn entre les 22:00 i les 06:00 hores i tampoc es podrà sortir del municipi els caps de setmana, ni tan sols per acudir a actes culturals.\nMalgrat tot, el sector de la restauració, tancat des del passat 16 d'octubre, podrà tornar a obrir les portes, i també es reprendran les activitats culturals, encara que amb el 50% d'aforament i un màxim de 500 persones, una limitació que també han de respectar les biblioteques i museus.\nLes sales de concerts, que inicialment havien quedat al marge de l'obertura per un error de publicació al DOGC, podran finalment reobrir des d'avui després de ser corregit el text, però no així el sector de l'oci nocturn, que seguirà tancat en consonància amb el toc de queda.\nDes d'aquest matí ja s'ha pogut veure una altre imatge de la ciutat, amb terrasses amb dos metres de distància entre taules. Malgrat que el dia es fred, el sol ha provocat que moltes persones hagin pogut tornar a gaudir de les propostes de bars i restaurants. Han estat 38 dies tancats. Encara que amb limitacions, la ciutat vol tornar a iniciar el camí cap a la normalidad. És el segon intent.


Tarjeta de débito Paralímpicos\nBankia i el Comitè Paralímpic Espanyol\nT'ofereixen una targeta amb què participes en la formació i preparació d'esportistes paralímpics\nPrimera targeta solidària amb l'esport paralímpic llançat a Europa. Donem part dels ingressos que es generen. Caràcters en Braille.\nÉs la primera targeta solidària amb l'esport paralímpic llançat a Europa.\nLa utilitzes com una targeta normal però col·laborant en un gran projecte. Donem part dels ingressos que es generen per quota i ús al CPE.\nCaràcters Braille de les sigles CPE (Comitè Paralímpic Espanyol) en el lateral de la targeta per facilitar el seu ús a personal amb discapacitat visual.\nLa Targeta Paralímpiques és molt més que un plàstic.\nConsulta les novetats del Comitè Paralímpic Español\n* Si és la primera targeta de la línia o la va tenir fa més de 6 mesos, en cas contrari el cost serà de 28 €.\n** Modalitat de crèdit gratuïta si pertany a "PER SER TU" i fa una operació a l'any amb la targeta o amb una facturació superior a 5.000 € els 12 mesos anteriors al del cobrament de la quota. En cas contrari 35 €. Modalitat de dèbit quota de manteniment sempre 20 €.


Pisicines exteriors i nou volum d’accés a l’edifici municipal de piscines\nEl disseny per a les noves piscines de Figueres part d'una lectura del lloc a escala urbana, generant un nou paisatge més amable amb els ciutadans i integrant-lo dins la trama de la ciutat per recuperar un gran buit urbà de caràcter residual i per dotar la ciutat d'un nou equipament.\nAlbert Gil Margalef, Carla Cadavid Izquierdo, Miriam Aranda – Arquitecte / Diana Calicó Soler – Arquitecte tècnic / Dolors Feu – Enginyera tècnica agrícola i paisatgista\nSJ12 – Enginyeria d'instal·lacions, STATIC Ingeniería – Enginyeria d'estructures\nEl desenvolupament del Pla Especial d’Equipaments de l’àrea situada entre el Parc Bosc i el Castell, a Figueres, va comportar la construcció d’un aparcament subterrani i, gràcies a això, l’alliberament d’un solar habitualment usat com a estacionament a l’aire lliure. Aquesta circumstància va permetre afrontar la remodelació dels vestuaris de l’actual piscina coberta així com la construcció d’una altra piscina complementària a l’aire lliure.\nNo obstant això el desnivell existent entre el solar anteriorment usat com a aparcament i l’edifici de la piscina coberta va obligar a construir una nova topografia per a implantar el vas exterior a la mateixa cota que el vas de la piscina ja existent. Aquesta nova plataforma, elevada respecte als carrers confrontants, estenia el pla de les platges interiors cap a l’exterior, definint així la cota de la làmina d’aigua del nou vas.\nPer a millorar el funcionament de l’edifici existent es va reubicar la zona d’accés i recepció en la cota elevada, construint per a això un nou volum longitudinal que resolia així mateix l’accés del públic a les graderies interiors, la circulació entre vasos interior i exterior i l’accés a una planta subterrània d’instal·lacions. Al seu torn, en adossar-se en paral·lel a la façana existent, va permetre renovar la imatge degradada que tenia l’edifici. El nou volum d’accés es va materialitzar amb una pell translúcida de policarbonat que li permetia dialogar amb les transparències, refraccions i reflexos de l’aigua, protagonista principal de les activitats de l’edifici.\nLa geometria del nou vas exterior respon a les traces generals de la plataforma que al seu torn s’alinea amb els carrers confrontants. Els límits de la plataforma elevada amb el carrer se solucionen mitjançant talussos vegetals i murs verds que salven el desnivell topogràfic integrant així mateix unes escales i una rampa que solucionen l’accessibilitat per als vianants a la cota superior.


PSOE-Reinicia critica que l’alcalde vulgui posar en risc la seguretat sanitària de Sant Antoni – Federació Socialista d'Eivissa\nPSOE-Reinicia critica que l’alcalde vulgui posar en risc la seguretat sanitària de Sant Antoni\nEl grup municipal PSOE-Reinicia critica que l’alcalde, Marcos Serra, vulgui posar en risc la seguretat sanitària de Sant Antoni de Portmany demanant obrir l’interior dels locals del West End en contra del criteri dels experts. Com ha dit el portaveu progressista, Simón Planells, “tota la ciutadania ha sofert molt amb aquesta pandèmia, i continuem sofrint, com per a posar en perill tot el sacrifici que s’ha dut a terme”.\nLa concentració d’establiments, que ja va ser objecte del decret contra el turisme de borratxera, “obliga a prendre mesures molt serioses”. Segons Planells, “ens sembla una irresponsabilitat que l’alcalde posi per davant de la salut pública de la ciutadania els interessos de determinats empresaris”.\nSobre l’afectació en negocis i treballadors, Simón Planells recorda que “lamentablement són moltes les empreses i empleats que sofreixen i continuaran sofrint l’aturada del turisme”. Però “tenim governs progressistes que han pres mesures, com els ERTE, ajudes a autònoms, al lloguer i moltes altres perquè ningú es quedi enrere en aquesta crisi”.\nPer contra, “l’Ajuntament de Sant Antoni arriba tard en l’ajuda a les persones que més ho necessiten, com per exemple amb les ajudes de lloguer, que encara estan en tramitació i perquè ho va exigir PSOE-Reinicia en l’últim ple”.\nSimón Planells demana a l’alcalde que “en comptes de criticar la mesures sanitàries que es prenen per a evitar un rebrot en el nostre municipi, posi a l’ajuntament al servei de les necessitats de les persones que ho estan passant pitjor en aquesta crisi”. En els actuals moments d’inici de la nova normalitat i reobertura del turisme, insisteix el portaveu progressista, és indispensable “responsabilitat i col·laboració amb la resta d’institucions” per part￼ de l’alcalde de Sant Antoni i “una defensa dels interessos generals, i la salut i la seguretat sanitària continua sent el més important”.\nNotícia anterior\tEl grup PSOE de Santa Eulària critica la mala planificació i execució de l'asfaltat de l'avinguda de Cap Martinet de Jesús\nNotícia següent\tEl grup PSOE de Santa Eulària denuncia l'abandonament de s'Argamassa i Cala Pada


La nova territorial Òmnium Alt Maresme es presenta aquesta tarda a Pineda de Mar | Ràdio Calella Televisió\nMarina Llansana en un acte amb el president d’Òmnium\nLa junta gestora d’Òmnium Alt Maresme presentarà aquesta tarda a Pineda de Mar la nova territorial que abraça els municipis compresos entre Canet de Mar i Tordera, on hi té aproximadament uns 2.000 associats. L’acte s’adreça a ells i també als simpatitzants, i s’aprofitarà l’acte per informar-los del procés d’eleccions de la junta directiva que es preveu obrir a finals d’any.\nJaume Planas, integrant de la gestora, ha explicat a Ràdio Calella TV que la presentació servirà per informar dels projectes que s’impulsaran en la línia dels tres eixos d’actuació de l’entitat: llengua, cultura i país.\nJa se sap quin és l’ideari de l’entitat però sí que explicarem quins són els projectes que s’impulsen a nivell nacional i els que s’estan treballant aquí al territori (…) La gestora és l’encarregada de preparar les eleccions a la junta directiva. Suposem que ho podrem fer a la tardor, ens interessa que de cara a l’any vinent, per qüestions de pressupost i projecte estigui en marxa.\nÒmnium Cultural Alt Maresme se centra ara en l’organització de la territorial, en informar als socis i definir les accions que desenvoluparà. I ho farà en paral·lel a l’atenció que vol dedicar al judici del procés, que ha assegut el seu president nacional, Jordi Cuixart, a la banqueta dels acusats. Igualment, en breu anunciaran la ubicació de la seu.\nL’acte de presentació de la nova territorial de l’entitat es farà aquest divendres a l’Auditori de Pineda de Mar (19.00h) i estarà apadrinada per la vicepresidenta d’Òmnium Cultural, Marina Llansana. Hi ha confirmades les assistències del vicepresident d’Economia de la Generalitat, Pere Aragonès, i de la diputada d’ERC, Mònica Palacín; a banda d’altres autoritats municipals del territori.\nSegüent Aniversari casteller: els Maduixots fan cinc anys i ho celebren amb una diada a Calella\nAnterior Repassada a l’agenda esportiva


Hotel Valdaso Pedaso Itàlia - Ofertes d'hotels amb els MILLORS DESCOMPTES EN LÍNIA\nVIa Valdaso 26, Pedaso, Pedaso, Itàlia, 63827 - Molt bona ubicació - Veure al mapa\nMés informació sobre Hotel Valdaso\nSi el que està buscant és per un hotel ben situat a Pedaso, no busqui més enllà de Hotel Valdaso. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Valdaso també ofereix moltes instal.lacions per enriquir la seva estada a Pedaso. Per anomenar algunes de les comoditats de l'hotel, hi ha recepció 24 hores, magatzem d'equipatge, servei d'habitacions, instal·lacions per a reunions i banquets , centre de negocis.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, telèfon, aparell de televisió per satisfer els clients més exigents. L'hotel ofereix moltes oportunitats d'oci úniques, com bany, sauna, billar, jardí. Amb una localització ideal i amb comoditats imbatibles, Hotel Valdaso no troba competidors en cap categoria.


Chamonix Mont Blanc 2018: finishers TDS i bona companyia – Elena Vera\nVolta a l’Aneto – GTAP 2018\nMallorca 5000 2018\nCurses, TDS, UTMB, Viatges\nPer quart any consecutiu, en Ramon i jo hem viatjat a Chamonix Mont Blanc per viure novament la gran setmana de l’ultra trail internacional. Aquesta vegada ha estat especial, perquè ens han acompanyat n’Olatz i en Dani. Amb n’Olatz ens vàrem iniciar al món del trail running ara fa 7 anys i hem compartit inoblidables viatges: Camí de Cavalls Menorca 2012, Tenerife Blue Trail 2012, Cavalls del Vent Open 2017…\nEnguany, la nostra setmana a Chamonix també ha estat diferent perquè hem compartit moments entranyables amb els companys del Club Sa Milana i les seves famílies. Entre ells, en Roman Morell, finisher UTMB per quarta vegada, una proesa que només han assolit alguns corredors d’elit i potser algun altre corredor popular com ell, potser cap.\nA més de les grates diferències d’enguany per la bona companyia, la gran diferència d’aquest 2018 ha estat que en comptes de córrer la mítica cursa UTMB, hem corregut la TDS, una cursa que és coneguda per la seva duresa tècnica. Els organitzadors la classifiquen com a DIFÍCIL i la descriuen així:\nEXIGÈNCIES: requereix experiència elemental en muntanya; capacitat d’autonomia durant 5 a 6 hores; saber afrontar condicions difícils (pluja, vent, fred per sota de 0 graus, neu) tant de dia com de nit.\nEl cas és que arribem a Chamonix amb un temps immillorable, sol i fresqueta, però les previsions per al dia de la cursa són força dolentes. Tant és així que unes hores abans de la sortida, els organitzadors ens notifiquen un canvi en el recorregut i l’hora de sortida. Els canvis no ens agraden, però sortim força il·lusionats i decidits a recórrer 125km, ascendir un desnivell positiu acumulat de +6.791 i un desnivell negatiu acumulat de -6.988, més o menys la distància i desnivell que ja estava previst, però sense passar pel Passeur de Pralognan, per mor de la tempesta elèctrica pronosticada. En Ramon i jo sortim plegats, juntament amb n’Olatz i en David Consuegra, a qui trobam casualment a la línia de sortida, i anam compartint alguns km, ara amb un, ara amb l’altre. Però els ritmes són diferents, hi ha moltíssims corredors i és fa molt difícil continuar plegats, així que cadascú fa la cursa pel seu compte. Després de moltes hores d’esforç, incloent tota una nit de pluja, fang, vent, fred… tots arribem a la meta sans i estalvis. En Ramon completa el recorregut en 32 h i 38 minuts, a ritme conservador, assegurant la jugada, més d’una hora per sota del temps de tall. I jo en 27:04 h, arriscant un poc més, amb la seguretat que dóna haver completat la UTMB l’any anterior.\nLa cursa ens ha deixat bé, sense lesions i amb ganes de més, així que després d’una sessió de recuperació a la piscina de Chamonix, i de veure la sortida i l’arribada dels nostres amics mallorquins que participen a d’altres curses de la UTMB, completam la nostra setmana a Chamonix fent algunes sortides MÉS, gaudint dels extraordinaris recorreguts i paisatges de l’entorn.\nL’any que ve hi tornarem, encara ens queda molt per explorar a Chamonix Mont Blanc i amb un poc de sort correrem una altra vegada la UTMB!


Tricicle dirigirà a BCN el musical ‘Spamalot’, de Monty Python | Finestra Exprés\n« L’actor Charlton Heston mor als 84 anys d’edat\nBarcelona celebrarà la seva primera ‘nit blanca’ el 5 de juliol »\nTricicle dirigirà a BCN el musical ‘Spamalot’, de Monty Python\nSi us agrada el teatre, els Monty Python i el Tricicle és el vostre dia del sort. Segons publica “El Periódico” El Tricicle portarà a Barcelona el musical “Spamalot” dels Monty Phyton encara que haurem d’esperar una mica, fins el 9 de setembre.\nMonty Python’s Spamalot, el musical que sota el segell dels mítics còmics britànics triomfa a Broadway i Londres, arribarà el 9 de setembre al Teatre Victòria en una adaptació al castellà dirigida per Tricicle i amb producció de Filmax Stage, artífexs de Grease, l’èxit més gran del gènere a la cartellera barcelonina.\nInspirada en la pel.lícula Los caballeros de la mesa cuadrada y sus locos seguidores, el muntatge parodia les aventures del rei Artús i els seus cavallers a la recerca del Sant Grial. Pel camí, i en salts anacrònics de l’edat mitjana a Las Vegas i Broadway que els permeten transformar el mític Camelot en un casino, apareixen vaques, francesos, showgirls, la dama del llac, el conill assassí…\n“És una obra molt divertida; ja vam anar a veure-la abans que ens proposessin el projecte, i estem molt contents de fer-lo”, explica Joan Gràcia, un dels integrants de Tricicle, que es declaren admiradors de la irreverent comicitat dels Monty Python. “Ens agrada molt el seu humor transgressor i trencador; el seu enginy per passar de la realitat a l’absurd”. Al seu parer, el musical és superior al film que, el 1975, es va mofar amb agut surrealisme de la llegenda artúrica. “Té molta més imaginació; l’espai escènic permet disparar la creativitat i els recursos humorístics. Hi ha elements purament teatrals, dels musicals de Broadway i pinzellades del món jueu”.\nSerà la primera vegada que, a part dels seus propis espectacles, els tres membres de Tricicle –Joan Gràcia, Carles Sans i Paco Mir– dirigeixen junts una obra. “Trigarem més temps perquè es tripliquen els suggeriments, però el resultat és més ric i creatiu”, opinen. Els elegits per a l’ambiciosa missió, portar a escena la primera producció no anglosaxona de Monty Python’s Spamalot, hauran d’esmolar les seves armes: “Haurem d’adaptar alguns acudits britànics al nostre humor perquè els espectadors els entenguin”, apunten.\nNo serà un muntatge clònic de l’original, creat el 2004 per Eric Idle, un dels Monty Python. El títol —Spamalot— juga amb una de les frases de la pel.lícula: “We eat ham, jam and spam a lot” (mengem pernil, melmelada i spam, que és un embotit barat i s’ha colat en la terminologia informàtica amb el significat de bombardeig publicitari massiu).\nLa variada partitura (disc, jazz, swing, claqué, lírica…) inclou peces de Los caballeros de la mesa cuadrada i La vida de Brian (el clàssic Always look on the bright side of life que interpretava un cor de crucificats) i altres de noves. Idle va escriure el llibret, les cançons i la música, en col.laboració amb John du Prez, compositor de pel.lícules com El sentido de la vida i Un peix anomenat Wanda. La veu en off del protagonista d’aquest hilarant film, John Cleese, apareix en el muntatge en anglès en el paper de Déu.\nEncara no hi ha noms per a la producció en castellà, la coreografia de la qual anirà a càrrec de Francesc Abós, ajudant a Grease de Coco Comín. Al maig s’iniciarà el càsting obert per elegir un repartiment molt coral: vuit actors i 12 ballarins, a més de 12 músics. A excepció dels intèrprets del rei Artús i la dama del llac, la resta de l’elenc assumirà múltiples personatges, com feien els Monty Python en la pel.lícula. “Hauran de saber cantar, interpretar i ballar, per aquest ordre”, subratlla Gràcia, partidari de les proves que tornaran a omplir de cues el Paral.lel, com va succeir amb els aspirants a Sandy i Danny Zuko. “A vegades descobreixes joies: joves talents amb moltes ganes i energia; més que altres de consagrats. Passa com al Barça, si tots tinguessin la il.lusió de Bojan…”\nEls cavallers del premiat Spamalot (va aconseguir el Tony al millor musical el 2005) s’han expandit pel món anglosaxó amb muntatges a Londres, Las Vegas, Nova York, Austràlia i una de gira pels EUA. “Va ser elegit el millor espectacle de Las Vegas del 2007, superant els de Cirque du Soleil”, destaca Goas, que desvela les xifres: “És la producció més ambiciosa que s’ha fet a Catalunya: 2,4 milions d’euros, mentre que Grease en va costar 1,5 milions”.\nArxivat a Notícies teatrals | Etiquetat Monty Python, Spamalot, Teatre Victòria, Tricicle | Feu un comentari


Com funciona el variador del teu escúter? | JCosta\nSi tens un escúter a casa, segur que has sentit parlar del terme variador. En aquest article t'explicarem com funciona el variador de la teva moto i com treure-li el major partit a aquest component.\nQuè és un variador?\nEl variador d'un escúter és una de les peces més important d'aquest tipus de moto, ja que, en prescindir de canvi manual, aquest s'encarrega de canviar les relacions o desenvolupaments del nostre escúter.\nPer a entendre-ho d'una forma més senzilla, hem de veure el variador del nostre escúter com els plats del canvi d'una bicicleta. Si portem un plat gran, haurem de fer més força, però ens desplaçarem més amb menys pedalades, i amb un petit ens mourem amb menys esforç, però haurem de pedalar més.\nTrobarem situat el variador de la nostra moto just al principi de la transmissió de l'escúter, connectat al cigonyal del motor per a transmetre tota la potència que aquest genera les rodes.\nParts d'un variador\nUn variador d'escúter està compost per diferents parts, encara que depenent de la mena de variador, com t'explicarem a continuació, aquestes poden canviar. La composició d'un variador és la següent:\nBuló: És un cilindre metàl·lic sobre el qual descansa el variador i el fixa per al seu correcte funcionament.\nPolitja: Part en contacte amb la corretja de transmissió de l'escúter.\nMasses o rodets: Contrapesos encarregats del funcionament i obertura del variador. A menys pes, obertura més tardana i més acceleració. En canvi, a més pes, obertura més primerenca i més velocitat punta.\nRampa o campana: Part interna del variador sobre on es llisquen les masses o els rodets, depenent de la mena de variador.\nGreix (únicament en determinats models): Solament els variadors convencionals utilitzen greix per a lubrificar i disminuir la fricció entre el *bulón i el variador.\nEn qualsevol mena de variador, trobarem que, la corriola està en contacte directe amb la corretja i aquesta és delimitada per una semi-politja que la guia.\nTipus de variador\nExisteixen diferents fabricants en el mercat que fabriquen aquest tipus de components per a escúter, ja no sols com a recanvi en el cas que l'original s'espatlli, sinó per a augmentar les prestacions o performance de la nostra moto.\nTots dos tipus de variadors funcionen gràcies a la força centrífuga que genera el cigonyal de l'escúter, però podem distingir 2 tipus de variadors en funció del seu moviment intern:\nVariador convencional o de rodets\nÉs el que té un ús més estès i és el que munten els fabricants de sèrie i alguns fabricants de performance, on es modifiquen les rampes, guies i pesos dels corrons per a obtenir altres prestacions.\nEn aquesta mena de variador, els corrons es mouen longitudinalment (rodant) per a obrir o tancar el variador i lliurar la força del motor al sistema de transmissió.\nEls corrons es desplacen per unes rampes situades en la part interna del variador. En funció de la inclinació o pendent de les rampes, les característiques i resultat en la nostra moto serà diferent.\nEsquema d'un variador convencional d'escúter i les seves parts\nÉs el menys conegut però el més eficient dels dos, ja que simplifica el funcionament i millora les característiques o prestacions que ens pot oferir un convencional.\nA diferència d'un variador convencional, en el variador transversal (també conegut com variador axial) no trobem rodets sinó masses. Les masses són uns contrapesos fabricats en kevlar i un compost plàstic que tenen una funció similar als rodets.\nEn aquest cas, en comptes de desplaçar-se els corrons longitudinalment, les masses es desplacen transversalment aplicant la força sobre la campana del variador i aconseguint que aquest es desplaci per a obrir o tancar el variador.\nLa campana en un variador transversal és un element clau, ja que substitueix la funció que realitzen les rampes. El correcte funcionament del variador passa perquè porti una campana correctament calibrada.\nEsquema d'un variador transversal d'escúter i les seves parts\nAvantatges d'un variador transversal\nInstal·lant un variador transversal en el nostre escúter no sols millorarem les prestacions o performance de la nostra moto, sinó que també guanyarem en comoditat i confort en motors de 4 temps. Amb un variador transversal, compensarem les petites irregularitats d'un motor de combustió de 4 temps pel fet que reduïm el fregament intern dins del grup de transmissió.\nVariador transversal JCosta i les seves parts\nSi parem esment a les prestacions que podem obtenir amb un variador transversal, observem que guanyarem velocitat tant a baixa velocitat com en altes. Ens permetrà disposar de més acceleració amb el variador tancat i més velocitat punta amb el variador obert.\nEn moltes ocasions, la qual cosa també s'obté com a resultat de muntar un variador transversal, és que el nostre motor funcioni més relaxat. Com a conseqüència, no sofrirà el motor i ens pot durar més km que amb el variador de sèrie.\nSi estàs buscat millorar les prestacions de la teva motoo simplement fer-li el manteniment al teu escúter, passa't per la nostra botiga i troba el teu variador JCosta al millor preu.\n# Manteniment Performance Wiki JCosta


Riner - Turisme Solsonès\nEl terme municipal de Riner, de 47,21 km², s’estén als vessants de la dreta del riu Negre (que li dona el nom), o riera de Solsona, fins a l’altiplà on s’alça l’important santuari del Miracle (861 m), i fins al sector centrat pel poble de Su, a la capçalera de la riera de Matamargó.\nEl poblament, de 261 habitants (any 2018), és molt disseminat i les principals entitats de població són Su, Freixinet, Santa Susanna i el Miracle. Les parròquies són les de Riner, Santa Susanna, Su i Freixinet.\nMés de la meitat de la superfície municipal (el 53,4%) és zona forestal, mentre que les terres llaurades n’ocupen el 36%. Els principals conreus són els cereals (blat i ordi) i el farratge; i un bon complement de l’agricultura és la ramaderia, basada en explotacions de vaques de carn, de porcs, d’ovelles, de cabres i de conills.\nMés informació: Ajuntament de Riner


--> L'Alzira Futbol Sala es jugarà el títol de lliga en el Palau d’Esports - elseisdoble.com\nL'Alzira Futbol Sala es jugarà el títol de lliga en el Palau d’Esports\nEls de Braulio Correal varen caure davant el Llevant UE per 5 gols a 1\nL'Alzira Futbol Sala va perdre dissabte en El Cabanyal per 5 gols a 1 contra el filial del Llevant UE de 1a Divisió. A hores d’ara, els riberencs continuen líders de la taula, a dos punts del Mislata –que guanyà en Favara-, i es jugaran la lliga el pròxim dissabte en el Palau d’Esports (17 hores).\nEl conjunt granota s’avançà en el minut 7 per mitjà de Catret.Poc després, Xavi López posà les taules amb un potent xut que es clavà per l’escaire. Els de Braulio jugaren condicionats pel cartó de les faltes des del minut 10, però afortunadament per als seus interessos no varen haver de lamentar ni dobles penals, ni gols en aquest primer acte.\nLa manca d’encert de cara a porteria minvaren les aspiracions de l'Alzira. Més si cap quan el Llevant, superada la mitja hora, es posà amb dos gols d’avantatge. A partir d’ací el partit es va trencar en favor dels locals. De penal arribà el quart, després d’unes mans de Xusi dins l’àrea. I finalment, aprofitant el porter jugador, Otero va fer el 5-1 definitiu.\nL'Alzira FS continua líder de la classificació, dos punts per davant de Mislata. El somni d’aconseguir el títol de lliga es trasllada ara al Palau d’Esports, on els alzirenys s’enfrontaran el pròxim dissabte al Favara (17 hores). Per tal motiu, el club ha organitzat la ‘Festa del Futsal’, ja que el suport de l’afició alzirenya serà imprescindible per a viure una cita que pot ser històrica.


Ajuntament de Canet de Mar - T'agrada escriure? Apunta't al Sant Jordi\nT'agrada escriure? Apunta't al Sant Jordi\nL'Àrea de Cultura ja fa dies que ha començat la difusió del Concurs literari de Sant Jordi. La temàtica escollida aquest any és la música. Dividits per categories en funció de l'edat, el participants hauran d'escriure o dibuixar, en el cas dels més petits, sobre aquesta temàtica universal.\nLes categories juvenil (de 13 a 17 anys) i la de l'adult (a partir dels 18 anys) comparteixen bases. La categoria infantil està dividida també per edats. Així, el més petits, des dels 4 fins al 7 anys, hi participaran amb una il·lustració. A partir dels 8 anys i fins al 12, ja hauran de fer un text, en prosa o en poesia.\nEls premis també varien segons l'edat. En la categoria infantil hi haurà lots de material escolar i llibres de Sant Jordi pels guanyadors. En la categoria juvenil, 150 euros i un llibre de Sant Jordi. Per la categoria d'adults, 250 euros i un llibre de Sant Jordi.\nLa convocatòria és oberta fins al dia 3 d'abril a les 13.00 hores. Heu de portar els treballs a l'Àrea de Cultura, a la planta baixa de Vil·la Flora. Trobareu tot el detall de les bases per a totes les categories en aquests enllaços:\nBases infantil - Sant Jordi 2013\nMida: 424,1 kB\nBases adult - Sant Jordi 2013


'Testimoni Verdaguer' posa el colofó dels actes d'homenatge al poeta - VilaWeb\nDissabte 29.06.2002 06:00\n'Testimoni Verdaguer' posa el colofó dels actes d'homenatge al poeta\nAl llarg de tot l'any, la figura literària i humana de Jacint Verdaguer ha estat protagonista de nombrosos homenatges que commemoraven el centenari del traspàs, el 10 de juny de 1902. Avui, tota aquesta corrua d'actes viuen un dels colofons finals. Al Teatre Nacional de Catalunya (TNC) s'hi representarà 'Testimoni Verdaguer', un espactacle pluridisciplinar en el qual hi participaran artistes de tots els àmbits de la cultura. Teatre, dansa, humor, música, canço i vídeo es barrejaran en una proposta que cerca de reflectir la capacitat d'influència del poeta de Folgueroles en nombroses propostes artístiques. L'Escolania del Co·legi dels Sagrats Cors de Barcelona, Teatre de Guerrilla, Miguel Poveda, Xavier Albertí, Anna Lizaran, Quartet Drago o Carme Elías seran alguns dels nombrosos participants d'aquesta espectacle d'una hora i mitja de durada. El Departament de Cultura de la Generalitat de Catalunya s'ha encarregat de l'organització d'aquest tribut.\nEl mes d'abril passat, aquest teatre barceloní també va acollir un espectacle basat en textos de Verdaguer titulat 'Lo cor de l'home és una mar'. En aquella ocasió, Pere Arquillué, Fina Rius i Pep Miràs es van encarregar de fer un recorregut per la vida del poeta a través de les seves composicions.


Les escoles de Balears són a la coa de l'Estat en dotació informàtica\n01 març 2021 11:05\nDestaquen per l'elevat nombre d'alumnes per cada ordinador\nBartomeu Picornell | 26 desembre 2005\nEls centres escolars de les Balears són a la coa de l'Estat en relació al nombre d'ordinadors per alumne, segons les darreres dades del Ministeri d'Educació corresponents al curs 2002-2003.\nMentre que en el conjunt de l'Estat, escoles i instituts tenen un ordinador per cada 15'7 alumnes matriculats, a la nostra Comunitat, la proporció se situa en quasi 20 (19'6) alumnes per processador, una ràtio tan sols superada a les Illes Canàries, Ceuta i Melilla.\nLa situació és més greu als centres privats (22 alumnes per màquina) que als públics, on hi ha un processador per cada 18'4 matriculats. No obstant això, quan es comptabilitzen els centres amb connexió a internet, la posició de les Balears millora. En el conjunt, el 96'9% dels centres disposa d'aquest servei, i a les Illes el percentatge (98%) supera la mitjana).\nLa nostra comunitat destaca així mateix pels relativament pocs ordinadors que els centres destinen a la docència o a l'ús directe dels alumnes. La taxa mitjana en el territori espanyol representa un 72'8 i a les Balears sols arriba al 70'8 per cent.\nLa modernitat dels aparells utilitzats queda també molt enfora del que seria desitjable. Als centres espanyols la proporció d'ordinadors amb processadors Pentiun IV o superior és del 18'4%. Les escoles de les Balears queden set punts per davall d'aquesta proporció.\nEn canvi, en el tipus de connexió a Internet, els col·legis es caracteritzen per ser aquells on més connexions d'alta velocitat hi ha, un 72'5% davant el 45'9 de mitjana a la resta de comunitats autònomes.\nAixí, doncs, dins el conjunt de dotacions de noves tecnologies de la informació i de la comunicació, les escoles i els instituts de les Illes Balears, es caracteritzarien per la seva aparent bona dotació per al treball en la xarxa de xarxes i, en canvi, per la manca de maquinària, que, a més, acusa un elevat nivell d'obsolescència.\nEn els darrers mesos, el Ministeri d'Educació ha destinat algunes partides a subsanar el dèficit, però Delegació del Govern no ha pogut realitzar-ne una quantificació.


fitxatge unigirona: Torna Reisingerova | Ràdio Girona | Cadena SER\nLa pivot txeca torna a Fontajau després d'un pas efímer per València BC.\nFirma per dues temporades i es converteix en la primera incorporació de l'SPAR Girona 2020-21.\nReisingerova, a punt de llençar un tir lliure a Fontajau. / Imatge: David Subirana cedida per Uni Girona\n07/05/2020 - 11:45 h. CEST\nAcció-reacció. Unes hores després de comunicar la marxa del patrocinador secundari Citylift i el pas endavant donat pel principal, SPAR, l'Uni Girona ha fet un altre moviment d'aquells que serveixen per demostrar salut. Ha recuperat la pivot txeca Julia Reisingerova, que després de ser peça clau en el títol de lliga de la temporada 2018-19 -va ser l'MVP de la final- aquesta temporada havia abandonat Fontajau per incorporar-se a l'ambiciós projecte del València BC.\nEscucha Pere Puig - Director Esportiu Uni Girona en Play SER\nPere Puig - Director Esportiu Uni Girona / "Amb Reisingerova, el projecte 2020-21 comença amb bona base"\nLa jugadora, de 22 anys i 196 cms, firma per dues campanyes i es converteix en la primera incorporació del projecte 2020-21. El director esportiu de l'Uni Girona, Pere Puig, diu que "torna una jugadora diferent" de la que va arribar per primer cop perquè "està consolidada i, tot i ser jove, té molt bagatge".\nPuig la defineix com a "dominant" en el joc interior, "amb tir exterior" i "amb marge de millora" i ha confessat que des del primer moment que va marxar han intentat "fer passos" perquè el retorn es pogués produir.\nAquesta temporada ha jugat una mitjana de 18 minuts i mig per partit en els que ha anotat 9 punts amb un percentatge d'encert de quasi el 57% i ha capturat 3'8 rebots. Són registres molt similars als de l'anterior campanya a Girona, on va superar-se tan a la Copa com al play off pel títol.\nNo és la primera jugadora que tindrà una segona etapa a Fontajau en la història recent. L'any passat, Mima Coulibaly va viure la seva tercera experiència a Girona i Magali Mendy la segona i també ha estat en dues etapes diferent a l'equip gironí la senegalesa Astou Traoré o la gironina Marta Xargay, que va retornar el curs passat.


Unió de Pagesos assegura que l’acord Mercosur posa en risc la supervivència de la pagesia - Món Rural\nUnió de Pagesos assegura que l’acord Mercosur posa en risc la supervivència de la pagesia\nSegons el sindicat permetrà l'entrada de productes de menys qualitat i menys garanties alimentàries\nComissió Europea | Viquipèdia\nUnió de Pagesos lamenta que el pacte de la Comissió Europea amb Mercosur posa en risc al sector primari europeu. Segons el sindicat, l’acord dona peu a un mercat de 800 milions de consumidors i el 25% del PIB mundial i obre la porta del mercat comunitari a l’entrada de productes agrícoles i ramaders de Brasil, l’Argentina, Uruguai i Paraguai en condicions de privilegi. Arran d’aquesta situació, “les produccions comunitàries quedarien fortament perjudicades”, en especial la producció de carn de boví, carn d’aus, cítrics, arròs i sucre, segons apunten en un comunicat. A més, consideren insuficient l’oferta de la Comissió de destinar 1.000 milions d’euros de les arques públiques per als sectors que en puguin sortir afectats.\nEn aquest sentit, assenyalen que l’acord posa en risc la seguretat alimentària, ja que els estàndards de control d’aquests països són més laxes. “L’acord UE-Mercosur erosiona els fonaments de la Política Agrària Comunitària (PAC) i de la mateixa Unió Europea (UE), ja que la producció d’aliments a la UE s’ha considerat estratègica mentre la PAC ha vetllat per garantir el subministrament d’aliments segurs, de qualitat, i a preus assequibles per als consumidors”, afirmen. A més, consideren que es posa en risc la renda agrària i els esforços del sector per produir de manera “sostenible, respectant el medi ambient, el benestar i la sanitat animals i preservant el medi rural”.\nUnió de Pagesos també posa èmfasi en el fet que, en un moment en el qual l’esclafament global és una de les principals preocupacions al planeta, l’acord sembla apostar en la direcció contrària, malgrat els seus compromisos mediambientals. Així, el transport de mercaderies entre continents suposa directament un increment en les emissions de gasos d’efecte hivernacle i, al mateix temps, l’impacte econòmic del pacte pot comportar el tancament de sistemes de producció sostenibles i respectuosos amb el medi ambient, que fan una important funció en la mitigació de l’escalfament global.\nDavant la situació, demanen compromís per part dels ciutadans, “no es poden quedar impassibles davant la manca de transparència amb la qual s’han portat a terme les negociacions; les bones intencions mancades de compromisos reals que s’observen al principi d’acord; l’obertura de mercats, i la pèrdua de valors mediambientals i en qualitat i seguretat alimentària”.\nEtiquetes: Tractats internacionalsUnió de PagesosUnió Europea\n100% d’ocupació per als alumnes de EA de l’Empordà


L'Oficina Jove ofereix una borsa oberta a creadors i artesans\nDes de l’Oficina Jove del Baix Penedès s’ofereix als ajuntaments i entitats de la comarca un seguit de contactes de talleristes comarcals per a realitzar i donar suport a les seves activitats. Aquesta borsa té un doble objectiu: donar suport als ajuntaments i les entitats en les seves activitats juvenils, així com promocionar l'ocupació de joves artistes, creadors i artesans.\nEls talleristes que s'ofereixen en aquest projecte s'han inscrit a través d'un formulari que es pot trobar a l'Oficina Jove comarcal o al blog de Jove Baix Penedès. La persona interessada ha d'introduir les seves dades bàsiques i personals, el currículum, les dades de facturació i la descripció detallada del taller o tallers que ofereix. Hi ha la voluntat que aquesta Borsa estigui viva i que, per tant, es puguin afegir els talleristes que ho desitgin en qualsevol moment.\nEls tallers que s'ofereixen estan distrubuïts en els següents àmbits: Arts plàstiques, Arts escèniques, Desenvolupament personal, Emancipació, Informàtica, Lúdics i Musica. Per a poder fer ús de la borsa, els ajuntaments i entitats han de posar-se en contacte directament amb el tallerista que l'interessi, tenint en compte que a la seva fitxa ja s'hi especifiquen les característiques del taller que ofereixen. Els espais i material detallat és el que ha d’aportar el municipi, la resta ho porta el mateix tallerista.\nPer altra banda, tot i que el contacte i la contractació de talleristes per part d'ajuntaments i entitats és directe, es demana que facin una valoració de cada activitat contractada a partir d'aquesta borsa, de manera que es pugui fer un seguiment i una avaluació acurada i útil. L’Oficina Jove del Baix Penedès també actua com a mediador en cas que sorgeixi alguna situació que calgui resoldre entre el tallerista contractat i l’ajuntament o entitat contractadora. Per a més informació, cal adreçar-se a l’Oficina Jove del Baix Penedès, al Carrer Àngel Guimerà, 17, del Vendrell.


Gamifiquem el museu - La Salle l'Alcora\npor ignasicorresa | Feb 24, 2018 | AMYPA, ECA, ECABP, INFANTIL, La Salle, NOTICIAS, PRIMARIA | 0 Comentarios\nLa gamificació: el joc com a eina de construcció del coneixement.\nEls alumnes d’ Infantil i Primària de La Salle van visitar durant el passat mes de gener el Museu de Ceràmica dintre de les eixides i activitats programades al projecte comú “La Reial Fàbrica al 2027: Recuperem el nostre patrimoni, sumem competències i restem desigualtats”.\nGamificar l’aprenentatge és construir coneixements a través d’experiències positivues, motivadores i enriquidores on els alumnes no sols aprenen teoria, sinó que a saber fer, a més de desenvolupar-se activament i socialment —que n’és el major avantatge dels jocs des d’una perspectiva psicològica.\nEn aquesta visita, els alumnes, han realitzat l’ activitat “Gamifiquem el Museu”. Mitjantçant els iPads, que va regalar l’AMYPA, i uns Beeboots —un tipus de robot—, els nostres alumnes van conèixer les característiques fonamentals del procés de producció de la Reial Fàbrica, mentre obserbaven, al mateix temps, peces originals que es conserven al Museu.\nEl joc dels oficis va permetre que els alumnes diferenciaren els diferents treballs que hi existien en el procés d’elaboració de les peces ceràmiques relacionats amb la Reial Fàbrica. A més a més, van realitzar la seua pròpia peça ceràmica al torn.\nAmb aquesta activitat els alumnes han aprofundit en el coneixement del patrimoni cultural i industrial alcorí, tant el material amb la visita i classificació del les peces, com l’immaterial —el seu procés de fabricació— posant especial èmfasi en la Reial Fàbrica i potenciant els valors d’ igualtat social, cooperació, solidaritat i respecte al patrimoni comú.\nSaber fer per demostrar allò aprés.\nA La Salle creguem que per transformat el món hem d’estimar-lo i, per això, cal conèixer-lo, i hem de fer-ho començant pel nostre entorn, la seua història, el seu patrimoni, la seua cultura, societat i valors comuns. És per això que a La Salle entenem l’educació, en totes les etapes educatives, donant-li importància a “saber fer”, a més de “conèixer”, introduint d’aquesta manera, metodologies actives d’aprenentatge que a més de la teoria, els alumnes posen en pràctica allò que han aprés, de forma col·laborativa, creativa i dinàmica.\nCal agrair al Museu de Ceràmica i en especial a Tere Artero, Tècnic Superior del Museu, tot el seu treball i dedicació en la posada en marxa d’aquest projecte “intercentres” de la Reial Fàbrica.\nAlumnes escoltant durant la visita\nGamificant el Museu


La cuina de sempre: Llom de bacallà al forn sobre salsa de ceps amb cloïsses i trompetes de la mort\nLlom de bacallà al forn sobre salsa de ceps amb cloïsses i trompetes de la mort\n>Avui us presento un plat de collita pròpia que no us podeu perdre.\nAquest és un blog de cuina tradicional, però de tant en tant treu el nas en la cuina d'autor...sempre divertida.\nJa fa temps que vaig publicar aquesta recepta en el blog, però he considerat necessari actualitzar-la.\nJa hem parlat altres vegades sobre les possibilitats que ofereixen\nproductes com el bacallà dessalat d'una banda i, d'un altra banda, els bolets secs deshidratats.\nDoncs avui, els unirem.\nA més, com que sempre és temporada de bacallà salat i de bolets secs, és un plat que podem cuinar tot l'any, que no és excessivament car i tampoc massa elaborat.\nTot i incloure els ingredients de la salsa de ceps, notareu que no explico al detall com fer-la. Per tant, necessitareu llegir la recepta "Salsa de ceps" prèviament a l'elaboració d'aquest plat.\nPodeu comprar els lloms de bacallà ja dessalats o dessalar-lo vosaltres mateixos.\nTambé us recomano llegir el consell "Com dessalar el bacallà salat".\nSi el feu, que vagi de gust... i us prego em feu saber la vostre opinió al respecte.\n20 g de trompetes de la mort seques i deshidratades\n12 cloïsses grosses (tipus "gallega")\nsal en escates (tipus "Maldon")\nPer a la salsa de ceps\n150 ml de nata líquida per cuinar\n20 g de cep sec i deshidratat\n- Podeu fer servir barreja de bolets secs (trompeta de la mort, camasec, camagroc, cep i moixernó)\n- Com a guarnició podeu afegir-hi gamba vermella pelada a la planxa\n- Es pot tirar un raig de vi i all i julivert trinxat a les cloïsses\nPrimer de tot posarem en remull els bolets secs per rehidratar-los.\nFarem el mateix amb les trompetes de la mort...\n...però en bols separats.\nPrèviament haurem dessalat els lloms de bacallà. Els rentarem bé un altre cop.\nTambé posarem les cloïsses en aigua i sal per purgar-les de sorra durant uns 20-30 minuts.\nLa cocció del bacallà és ben senzilla i només necessitareu 10 minuts, per tant us recomano deixar-la per al final i que coincideixi amb l'emplatat.\nPerò ho podem anar preparant. En una safata de forn hi posem una mica d'oli. A sobre hi col·locarem els lloms de bacallà amb la pell a la part inferior.\nTallarem els alls a làmines i les col.locarem a sobre de cada llom.\nAixò només ho farem per aromatitzar el bacallà ja que més endavant retirarem l'all.\nHo reservem a l'espera d'enfornar-ho. Prepararem el forn a 150º-160º graus.\nSi convé, a l'estiu sobretot, podeu reservar la safata de bacallà dins la nevera.\nAra us recomano dedicar 15-20 minuts a preparar la salsa de ceps.\nCom us comentava al principi, us recomano la lectura de la recepta "Salsa de ceps".\nUn cop tingueu la salsa feta, amb la textura i cos que més us agradi, la reservarem en una salsera.\nSi la salsa es refreda, la podeu posar 5 minuts dins el forn abans de servir....i compte de no cremar-vos a l'agafar la salsera, eh?.\nAmb la salsa feta i el forn a punt, ja podem coure el bacallà. Hi ruixarem una bona quantitat d'oli d'oliva per sobre.\nLa idea és donar-li al bacallà la cocció justa, la mínima. Que es desfaci en làmines però amb aspecte de cru... tot i que amb gust de cuit. M'explico?... Si el bacallà és bo... serà una autèntica delícia.\nL'enfornarem a 150º-160º graus entre 9 i 10 minuts, a la part central del forn i amb ventilació.\nMentrestant, farem les cloïsses, que rentarem de nou.\nEn una paella amb un raig d'oli hi col·locarem les cloïsses.\nRecordeu que han de ser ben fresques i, per suposat, vives. Feu-les amb el foc més aviat alt.\nTapem la paella i es couran en el seu propi vapor.\nEn 3 o 4 minuts s'obriran.\nAprofiteu per salar-les una mica, les retireu del foc i les manteniu tapades.\nEl bacallà ja està cuit.\nUs adonareu que s'ha creat una mena de salsa estranya al barrejar-se l'oli amb l'aigua del bacallà.\nAquesta salsa es pot emulsionar i aprofitar, juntament amb els alls, tot i que no ho farem en aquesta recepta.\nA continuació, salteu en una mica d'oli les trompetes de la mort que haurem colat prèviament.\nSaleu-les una mica....i directes a emplatar.\nHi posarem primer una capa de salsa de ceps.\nSeguidament, el llom de bacallà.\nA sobre hi posarem les trompetes de la mort amb una mica de sal en escates tipus "Maldon".\nEl contrast de colors és evident.\nPer acabar, hi afeigirem les cloïsses i una mica de julivert sec en pols.\nÉs un plat fi de presentació i de gust.... que us deixarà la sensació d'haver estat dinant en un gran restaurant.\nCom sempre, el maridatge el deixo a la vostra elecció.\nJa sabeu que la presentació és un tema molt personal on cadascú haurà de mostrar la seva vessant més creativa i, alhora, divertida.\nUs deixo una altra presentació amb palets tipus "Grisines" i tot.\nAutor: lacuinadesempre.cat a les 11:36 Etiquetes: Bolets , Guisats , Lacuinadesempre , Marisc , Peix , Quaresma\nPep T.M 28 de febrer de 2012 a les 23:53\nAquest cap de setmana faré aquest bacallà, fa molt bona pinta i no té gaire complicació! A veure si no la lio amb el dessalat del bacallà. ;P\nlacuinadesempre.cat 1 de març de 2012 a les 8:44\nDoncs ja em diràs com ha anat, titot. Segur que bé...es nota que ets un manetes a la cuina.\nPep T.M 8 de març de 2012 a les 13:54\nVa sortir tot molt bo!!! El bacallà el vaig deixar 5 minutets més de forn, feia pinta de no estar del tot acabat. La salsa, una delicia, la que va sobrar me la vaig acabar ahir amb uns ravioli de ceps, per llepar-se els dits!!\nPer acompanyar el plat vaig triar un rosadet de la Conca de Barberà, li va anar molt bé, sobretot amb la salset. Diumenge torno a estar entre fogons, a veure que trobo pel teu blog que em fagi l’ullet ;P\nlacuinadesempre.cat 8 de març de 2012 a les 13:57\nM'en alegro molt Pep. Però pensa que el bacallà no cal fer-lo gaire...es pot menjar cru. I el rosadet seguir que li va genial.\nEstic preparant un plat que penjaré Divendres que a tú, especialment, crec que t'agradarà molt:\n"Cuetes de rap rostides sobre saltejat de tallarins amb tòfona"...la bomba, nano.\nPep T.M 8 de març de 2012 a les 19:42\nEp, pinten bé aquestes cuetes de rap, cauran la setmana que ve, i tant!!! ;D\nEstic d'acord amb tu, el bacallà no cal fer-lo gaire.\nFinalment aquest diumenge repetim bacallà, però aquesta vegada al pil-pil, no l'he fet mai, a veure si tenim nassos de lligar l'oli, juas!\n2n B 16 de novembre de 2012 a les 20:36\nHola, som una mallorquina que demà dissabte faré aquests lloms de bacallà a veure com en surten ! Ja vos diré coses.\nUnknown 30 d’octubre de 2013 a les 22:32\naquest plat pot quedar igual de bé amb lluç o rap?\nlacuinadesempre.cat 2 de gener de 2014 a les 15:29\n@Fati, i tant que si !!!...qualsevol peix pot quedar bé amb una salsa de ceps, jeje.\nCalvin Dexter 4 de gener de 2014 a les 15:09\nMare de déu quina bona pinta. El dilluns tinc la familia de la parella que ve a casa a dinar i intentaré fer peix amb salsa de ceps, tot i que encara no tinc clar quin peix faré. Però sens dubte seguiré la teva recepta de la salsa de ceps, Albert, que així segur que surt bona i quedo com un senyor cuinetes, heheheh.\nlacuinadesempre.cat 4 de gener de 2014 a les 19:41\n@Calvin aquesta és una bona recepta....amb una bona salsa. Segur que t'agrada. Que vagi molt bé i a vacil.lar de cuinetes, jeje !!!\nUnknown 4 de gener de 2014 a les 22:01\nEl provo Seguríssim Albert, ens encanta el bacallà i aquesta recepta es per llepar-se els dits noi.\nCalvin Dexter 7 de gener de 2014 a les 10:23\nAl final vaig fer lluç a la planxa amb variat de bolets i salsa de ceps i va quedar... boníssim. Sort que vaig seguir la teva recepta per la salsa de ceps... Els convidats que tenia a casa van deixar uns plats més nets que quan surten del rentaplats... tothom hi va sucar pa fins que no va quedar ni gota de la salsa. A més havia fet pa anglès seguint la teva recepta també, o sigui que combinació guanyadora ho miris com ho miris.\nRamon i Dolors 10 de desembre de 2018 a les 10:57\nBon dia Albert, aquest plat el vaig fer l'any passat i boníssim, creus que podria coure el lluç de la mateixa manera que ho has fet amb el bacallà en aquesta recepta ???


Vacarisses reclama les inversions necessàries per garantir la seguretat de l’R4\nEl ple de l’Ajuntament aprova una moció conjunta, demanant també la constitució immediata d’una taula de treball que presenti un pla, d’aquí a 6 mesos, concretant les inversions incomplertes per part del govern espanyol\nEl ple d’ahir de l’Ajuntament de Vacarisses va estar marcat per l’accident ferroviari del passat 20 de novembre. Tots els grups municipals van presentar una moció conjunta per expressar, primer de tot, el suport i condol a la família i amistats del veí de Castellbell i el Vilar que va perdre la vida al descarrilament, i per desitjar que les persones que en van resultar ferides es recuperin al més aviat possible.\nEl següent acord de la moció exigeix a ADIF “que es portin a terme de manera urgent totes les actuacions necessàries per garantir la seguretat de tota la infraestructura i recuperar el servei de tren entre Manresa i Barcelona tan aviat com sigui possible”. També es reclama “a l’Estat espanyol i, en concret, al Ministeri de Foment que faci les inversions necessàries a la línia R4 per tal d’oferir un servei competitiu, eficient i segur, millorant la connectivitat entre el Bages, el Vallès i Barcelona”.\nFinalment, el consistori vacarissà demana “la constitució immediata d’una taula de treball al més alt nivell, integrada per responsables del Ministeri de Foment, de les empreses estatals ADIF i RENFE, del Departament de Territori i Sostenibilitat de la Generalitat de Catalunya, i els representants dels consells comarcals i els municipis per on passa la línia R4”. L’objectiu d’aquesta taula seria presentar, “en el termini de 6 mesos, un pla de treball on es concretin i planifiquin les inversions incomplertes per part del govern espanyol i reconegudes pel ministre José Luis Ábalos al Senat”.\nSubvencions per a nous autònoms i per contractar persones a l’atur\nEl ple de novembre també va aprovar per unanimitat les bases reguladores per concedir subvencions a nous autònoms i a empreses, autònoms i entitats sense ànim de lucre que contractin persones desocupades de Vacarisses. Una de les condicions per beneficiar-se’n és constar al padró del municipi durant 6 mesos com a mínim.\nPer l’absolució dels presos polítics\nL’equip de govern de l’Ajuntament de Vacarisses, format per ERC i Movem, va presentar ahir una moció per “exigir la llibertat immediata i incondicional dels presos i les preses polítiques, i el retorn de les persones exiliades”. A més, es rebutgen les peticions de presó que demanen la Fiscalia i l’Advocacia de l’Estat per haver permès el referèndum de l’1 d’octubre de 2017 i s’exigeix l’absolució de totes les persones acusades, “captives d’uns fets inexistents i d’un relat inventat, que té com a únic objectiu el càstig i l’escarment”. El text també denuncia “la manca de separació de poders de l’Estat espanyol i la manipulació de la realitat”, i acaba donant suport i solidaritat a tothom qui “avui pateix la repressió per part de l’Estat”. Tots els grups de l’oposició van considerar que la situació és injusta, però van criticar la moció per reiterativa i van demanar que no se’n torni a presentar cap més d’aquest tipus. “Mentre hi hagi presos i repressió, hi haurà mocions i lluita”, va contestar l’alcalde de Vacarisses, Antoni Masana. UIPV i VpV van donar llibertat de vot. La moció va quedar aprovada amb les votacions favorables d’ERC, MV, el regidors Josep Maria Gibert, Martí Llorens i Juan Pablo Garrido i la regidora Anna Singla. La resta van abstenir-se.\nManifest pel Dia internacional per a l’eliminació de la violència envers les dones\nAbans del punt de Precs i preguntes, es va llegir el manifest institucional pel Dia internacional per a l’eliminació de la violència envers les dones, commemorat el passat 25 de novembre.


L'Ajuntament de Térmens ordena l'enderroc de tres immobles per evitar que causin perill i molèsties als veïns\nper Redacció - Fotografia: Ajuntament de Térmens 09/08/2016 00:00h\nL'Ajuntament de Térmens ordena l'enderroc de tres immobles per evitar que causin perill i molèsties als veïns| Redacció - Fotografia: Ajuntament de Térmens\nLes tasques d'enderroc total de dos edificis deshabitats situats al carrer Estació número 26 i 28 i de l'interior de l'immoble del carrer Nou número 19 de Térmens s'han iniciat aquest dimarts. A causa de l'estat de ruïna en què es troben els edificis i per evitar possibles danys a tercers o a la via pública, l'Ajuntament de la localitat va ordenar el passat juliol el seu enderroc.\nL'Ajuntament i la propietària de l'immoble del carrer Estació núm. 26 van acordar l'enderroc de manera conjunta dels dos immobles declarats en ruïna (número 26 i 28), atesa la impossibilitat de localitzar al propietari de l'edifici situat al número 28. D'aquesta manera, la propietària de l'immoble del número 26 es farà càrrec del cost del 50% de l'enderroc, mentre que l'Ajuntament farà front a l'altre 50% (procedeix a l'execució subsidiària).\nL'alcaldessa del municipi, Concepció Cañadell, explica que "una prioritat per a l'equip de govern és vetllar per la seguretat dels veïns i veïnes de la localitat, i és per això que s'ha procedit a l'enderroc urgent d'aquests immobles declarats en ruïna".\nPer altra banda, també han començat les tasques d'enderroc de l'interior de l'edifici situat al carrer Nou número 19. Els propietaris d'aquest immoble han manifestat la voluntat de cedir la propietat a l'Ajuntament i, atès el mal estat de l'immoble, és l'ens local qui s'encarrega, de manera immediata i urgent, de realitzar les actuacions necessàries per a reparar l'edifici, evitant, així, que causi perill o molèsties als veïns.


Consells per cuidar els peus - Biblioteca Virtual\nSovint els descuidem però són molt importants\nLa cura dels peus és molt important i moltes vegades ens oblidem d'ells totalment a l'hora de netejar i cuidar el nostre cos. Per evitar problemes en un futur, us donem aquest seguit de consells per la cura dels vostres peus.\nRenteu-vos els peus amb regularitat amb sabons suaus. És essencial per prevenir infeccions. Les zones que més heu de cuidar són els turmells, les plantes, les ungles i els espais entre dits. És important assecar bé l'espai entre dits perquè la humitat pot provocar l'aparició de fongs.\nDesodorant de peus. Posar-se aquest tipus de desodorant prevé la suor excessiva dels peus.\nLa pell, sempre hidratada. Normalment, el taló és la zona del peu que més s'esquerda. Per tant, és necessari que l'anem hidratant sovint amb cremes adients als talons. Per la resta del peu podeu utilitzar pols de talc, exfoliants per eliminar cèl·lules mortes i cremes hidratants almenys un cop per setmana.\nPoseu-vos mitges o mitjons de teixits naturals. Si és possible, eviteu les fibres sintètiques i utilitzeu més mitjons de cotó.\nUtilitzeu un calçat que sigui còmode. Sempre calçat adaptat als vostres peus, la comoditat és molt important. Eviteu utilitzar tacons massa alts (màxim 4 centímetres).\nNo camineu mai descalces per banys públics. Si aneu a les dutxes dels gimnasos o de les piscines municipals, aneu sempre amb xancletes per protegir els peus de fongs i berrugues.\nCuideu les ungles. Les ungles dels peus s'han de talla en forma recte-quadrada i de manera sovint. És aconsellable no compartir el tall-ungles.\nVisiteu el vostre podòleg/a. Ell o ella sabrà millor que ningú la cura específica que mereix els vostres peus.\nTenir cura dels peus a "Els matins" de TV3 - programa emès el 17-04-2012 (durada 27:03 min.)\nEns cuidem prou els peus? Els prestem prou atenció? O només ens els mirem ara que comencem a portar sabates més destapades? Quines sabates són les més apropiades? En parlem amb el podòleg Antonio Jesús Zalacaín.\nPeus - Contes infantils\n"El Libro del cuidado de los pies" / Erika Dillman; traducción de David Zurdo y Ángel Gutiérrez\n"La Salud está en tus pies: cómo escuchar lo que nos dicen nuestros pies" / Édith Maymont\n"Reflexología del pie: una terapia para la salud de todo el cuerpo" / Clara Bianca Erede\n"Curso de técnicas de manicura, pedicura y uñas artificiales" / Encarnación Villasevil Nodal\n"Masaje tailandés de pies" / César Tejedor Samaniego\nData d'actualització: 20/05/2016


Presentació Ruta del Xató 2018\nSobre el xató hi ha moltes coses a dir. Al Garraf i al Penedès se’n parla tot l’hivern, i si hem de ser sincers no sempre ens posem d’acord.\nEl xató és una experiència per llepar-se’n els dits que no pot faltar a l’àlbum dels grans moments gastronòmics de la teva vida!. Imagina un plat lleuger i intens alhora; refrescant però saborós; tradicional i innovador, elaborat amb els millors productes de l’hort a la mar. Ara imagina que, a més, en pots menjar tant com vulguis, perquè és molt sa i té tots els beneficis de la dieta mediterrània. No t’ho pensis més.\nAquest plat és el xató: escarola cruixent, barrejada amb la textura melosa del bacallà i de la tonyina, amb el toc àcid de l’anxova o del seitó. Tot això banyat amb una salsa exquisida de fruita seca, nyores i oli d’oliva verge, entre altres ingredients. Tradicionalment el xató es menja acompanyat de truites de carxofa, de fesols o de botifarra negra i d’un bon Penedès. Només hi ha un petit problema: d’autèntic xató, n’hi ha, almenys, cinc receptes diferents i com et pots imaginar, mai ens posem d’acord, així que el millor que pots fer és decidir-ho tu: agafa l’àlbum que tens a les mans i planifica la teva ruta del xató particular. Et convidem a viure les millors experiències del territori i conèixer els restaurants acreditats on menjar l’autèntic xató\nEls experts coincideixen que fer plans amb amics és essencial per ser feliç.\nAra amb la Ruta del Xató tens l’excusa perfecta per muntar una escapada inoblidable, així que treu el mòbil i escriu al teu grup de WhatsApp “sortida cap a la Ruta del Xató”. Tria entre més de 200 propostes i activitats: des d’una ruta en BTT, caiac, cavall o vela, fins a una nit de marxa per a conèixer els millors carnavals del món, o gaudir de festes úniques que només trobaràs a la nostra terra, com la Fira del Gall, la Festa de la Candelera, els Tres Tombs. Engresca als teus amics i viu la gran aventura que et proposem mentre fas gana per acabar degustant un bon xató!\nMasterclass de la Ruta del Xató per periodistes\nLa Ruta del Xató ha volgut agrair tots aquests anys de dedicació i compromís amb la difusió del xató als periodistes que han col.laborat amb la difussio de la mateixa, fent un homenatge a la seva valuosa tasca. Per això, han volgut fer-nos protagonista de la notícia per un dia, i que millor que fer-ho a la cuina, acompanyat dels millors xefs del Penedès i Garraf, i de l’ambaixador de la Ruta del Xató. A més, ens han investit mestre xatonaire, sempre que el nostre ambaixador, Raül Balam, després\nAl acte han assistit el xef Raül Balam, Neus Lloveras, alcaldessa de Vilanova i la Geltrú i David Montes, regidor adjunt de Promoció Econòmica, amb els que hem compartit tot el que hem viscut aquesta temporada al voltant del tresor gastronòmic del Penedès i Garraf, el xató. Un acte divertit i amè per tots els participants.\nRestaurants on gaudir del Menú del Xato a Sitges\nC/ St. Pere, 12\nAv. Camí del Miralpeix, 12\nPg. de la Ribera, s/n\nC/ Marquès Montroig, 7-9\nAhir al migdia es va presentat oficialment la Ruta del Xató 2015-16, que enguany celebra la seva divuitena edició. El xef Raül Balam, guanyador de dues estrelles Michelin, ha estat el padrí de luxe de la cerimònia inaugural, oficiada a la Masia d’en Cabanyes, a Vilanova i la Geltrú.\nDe Novembre 2014 a Abril 2015 entre setmana\nEL “Nou” SECRETO C. Sant Pere, 12. Sitges\nAltres especialitats: Morro de bacallà amb olivada i\nconfitura de tomàquet i Entrecot de bou a la Toscana\nAltres especialitats: Jarret de xai estofat amb puré\nrústic de moniato i salsa de rostit al pebre de Szechuán\nAltres especialitats: Turbot amb formatge de cabra,\nsuc d’alfàbrega i tomàquet deshidratat.\nAltres especialitats: Cassola de bacallà, cloïsses i\nAltres especialitats: bacallà gratinat amb una suau\nCatàleg de la Ruta del Xató 2014-2015\nAquest matí s’ha inaugurat la 18a temporada de la Ruta del Xató a la Casa Miró de Vilafranca del Penedès, acte mitjançant el qual s’ha donat per iniciada la nova temporada que les comarques de l’Alt Penedès, el Baix Penedès i el Garraf, dediquen a aquesta recepta, i que enguany arriba a la seva 18a edició.\nReceptes del Xato de totes les poblacions\nEn representació dels municipis, el Sr. Miquel Forns ha agraït l’aposta que fan els municipis, gremis, patrocinadors i col·laboradors, per aquesta iniciativa resultant d’un treball conjunt de 3 comarques i dues províncies i que any rere any es referma com la proposta més important d’aquestes comarques al voltant de la gastronomia i un dels referents de tot l’estat.\nLa Ruta del Xató continuarà oferint atractives propostes al territori per continuar sent un referent en turisme gastronòmic i, com a novetat, es promocionarà a diferents fires i mercats.\nPer acostar la Ruta del Xató al públic barceloní, el proper divendres 22 de novembre, es realitzarà una performance al Mercat dela Sagrada Família, on dos cuiners de la Ruta del Xató aniran per les parades del mercat adquirint els productes necessaris per preparar el xató, per tot seguit fer una demostració de com elaborar-lo davant del públic assistent.\nAquesta activitat se suma a les tradicionals xatonades populars que es celebren durant la temporada al territori; unes festes gastronòmiques on a més de tastar el xató, s’organitzen concursos de mestres xatonaires, tallers de cuina i altres activitats relacionades amb el territori i la seva gastronomia.\nEl proper diumenge 24 de novembre és el torn de Vilanova i la Geltrú que celebrarà el Festival del Xató al Mercat del Centre, coincidint amb la Festa dels Mercats, i es convertirà per primera vegada en una gran festa ambientada amb música en viu on els visitants podran comprar i degustar tapes de màxima qualitat elaborades pels mateixos paradistes amb productes del mar i dela terra.\nLes altres xatonades populars de la temporada són:\nLa Xatonada Populardel Vendrell (2 de febrer de 2014).\nLa Xatonada Popular de Calafell (9 de febrer de 2014).\nLa Festa del Xató de Vilafranca del Penedès (16 de febrer de 2014).\nSitges proposa un menú de xató durant tota la temporada als establiments adherits\nCalafell organitza unes jornades gastronòmiques del xató del 9 de febrer al 9 de març de 2014, amb menús de xató.


Jordi Portabella | Mosaic\nEls Alcaldables a Barcelona no em motiven\nPosted on 15/05/2011 | 32 comentaris\nEscric sobre les Eleccions Municipals a Barcelona. Molts de vosaltres direu, m’he equivocat de Bloc. Doncs no, malgrat no ho acostumo a fer gaire, parlaré de política.\nEstic molt fart d’estar en un estat permanent de campanya electoral.\nPer a mi, un Alcalde no és com un Senador o un Diputat. Un alcalde és molt més. És el gestor del dia a dia d’un poble o d’una ciutat que és viva, que batega, que imagina i de la qual una part important dels seus veïns en tenen una imatge present i una de futur.\nUn Alcalde no només ha de governar, ha d’engrescar els seus conciutadans, els ha de saber transmetre un projecte de ciutat de futur. Una ciutat no és pot gestionar només pensant en el dia a dia. Per això, amb un tècnic, en tindríem prou i no ens caldria un alcalde.\nPasso ara ha parlar breument d’alguns dels principals candidats a les properes eleccions municipals.\nJordi Hereu – Imagino que no sap si fer campanya dient que és del PSC o preferiria no haver-ho de dir. D’entrada se les va tenir que veure amb la Montserrat Tura.Va guanyar, ho sigui que tampoc és tan feble com a primera vista pot semblar.\nEls missatges del PSC són confusos respecte de les relacions amb el PSOE, de vegades tant que jo em pregunto la “C” del PSC què és el que significa.\nA més, si la Carme Chacón finalment opta a les primàries del PSOE, al PS”C” les coses solament li poden anar a pitjor. Ja s’estan comprant un bon morrió.\nHereu, projecta una imatge personal que segurament no està en consonància amb la Barcelona moderna que defensa i quan parla, el final de les frases els crida.\nXavier Trias – En hores bones, al seu partit ara les coses li van bé. El vent els bufa de popa i duen veles noves.\nTot apunta que guanyaran. El que passa és que potser necessitaran soci o socis per governar. Hauran de triar i facin el que facin és llegirà en clau de futurs suports per a les Generals de 2012. Any, per alguns de la Fi del Món, i per altres del nou Pacte Fiscal (que ja des d’aquí pronostico com a any del Pacte “Fiasco”. No ho aconseguiran, ni en conya. I ho saben). Una nova pèrdua de temps.\nCom a candidat és tenaç i ha sabut humanitzar les seves febleses. En moltes ocasions però, sembla que estigui a la defensiva.\nÉs la seva darrera oportunitat.\nJordi Portabella – Un dels més veterans en el consistori.\nEl seu partit, ERC, no passa per un bon moment. Malgrat l’Independentisme i diverses maneres d’entendre el Sobiranisme estan en alça, no sembla que ERC aglutini aquests sentiments. Potser manca un o una Líder que sàpiga seduir aquest immens moviment civil i es converteixi en una “Marca” que tothom vulgui comprar.\nSembla el Partit de les oportunitats perdudes. I jo que ho sento.\nEn Portabella parla bé, però sovint és monòton. Malgrat expressar-nos dinamisme, la seva imatge i la seva mirada semblen transmetre’ns una altra cosa.\nAquest invent de la coalició Unitat per Barcelona, amb Joan Laporta, no se com acabarà. Sumaran més junts que per separat? A ERC li convé com a soci en Laporta? És potser un experiment per a futures coalicions?\nEn tot cas veurem si els ciutadans compren la idea.\nRicard Gomà – Tampoc el seu partit, ICV-EUiA, és els dels que sembla estar en progressió. Sembla més un partit a l’espera del que pugui passar després de l’experiència del Tripartit.\nAquest candidat es presenta per primera vegada com a cap de llista del seu partit. La seva imatge és amable i transmet confiança.\nLi auguro una millora en els resultat si aconsegueix que el seu discurs no sigui abstracte i aparti o no faci bandera d’alguns tòpics que la gent de tant sentits ja ni escolta.\nSembla un dels candidats més ideòlegs del grup d’alcaldables. Potser menys líder que d’altres. És una de les portes obertes a la integració.\nPot aconseguir millorar resultats si aconsegueix ser més conegut a nivell popular i sap atraure el vot jove.\nAlberto Fernández – Un vell conegut del consistori barceloní, dels més antics.\nEn la línia del seu partit, vol una ciutat bilingüe. Sona una mica al de sempre. Imagino que el PP es refereix a l’Administració, no a la vida quotidiana en la qual a Barcelona es viu més en castellà que no pas en català. El senyor Fernández oblida que a Barcelona ja es parlen més de 100 llengües.\nAlguns missatges transmeten una molt poc estimuladora tendència a la no integració. Amb els anys però, ha dulcificat el seu discurs, malgrat que encara quan parla em transmet aquella sensació d’estar enfadat.\nCrec que els ciutadans sabem el que volem i el que sentim respecte la inseguretat, la brutícia, el soroll, la gestió turística, les Rambles,la Diagonal, Montjuïc, Rodalies, el Metro, el Port, l’Aeroport, els Barris, la gestió del Fòrum, el Zoo marí, les Olimpiades d’Hivern…\nA destacar el següent: Cap dona com a cap de llista entre les dels principals partits. Per què? En una ciutat que es diu oberta, a voltes transgressora, acostumada a veure de tot pels seus carrers, amb experiència històrica de tots colors, que ha sabut patir i gaudir del pitjor i del millor. No hi ha cap dona que sigui capaç de ser alcaldessa d’aquesta ciutat? Els partits no ho volen? No és atractiu aquest càrrec per a una dona?\nQuè faré el dia 22? Acostumo a anar a votar, sempre trobo una raó. Ara bé, aquesta vegada estic més inclinat a no anar-hi. Quina poca trempera que em transmeten tots!\nEtiquetat Alberto Fernández, Eleccions municipals Barcelona 2011, Jordi Hereu, Jordi Portabella, Ricard Gomà, Xavier Trias


Manifest dels 100 economistes catalans en favor d’un vot lliure i sense amenaces – MANIFEST\nManifest dels 100 economistes catalans en favor d’un vot lliure i sense amenaces\n25 de setembre de 2015 26 de setembre de 2015 editorComments are off for this post.\nDavant la continuada campanya d’alarmes econòmiques que pretén condicionar o fins i tot coaccionar la lliure decisió de la ciutadania catalana a les urnes d’aquest proper diumenge, aquest col·lectiu d’economistes, provinents del món acadèmic, empresarial i financer del país, fem pública la següent declaració:\nEls suposats riscos o amenaces per part de dirigents importants institucions (AEB i CECA que acullen les principals entitats financeres com CaixaBank, Santander, BBVA, Bankia, Sabadell i Popular, així com dirigents d’algunes grans empreses) no estan fonamentades ni des d’una perspectiva econòmica i financera, ni de les normes jurídiques que regulen la nostra activitat productiva i industrial.\nPreocupats pel conjunt de l’economia espanyola, recriminem l’actuació de Luis María Linde com a governador del Banc d’Espanya, pel seu comentari –del que ha hagut de desdir-se- sobre la possibilitat d’un “corralito”, i no només per la seva imprudència, sinó també perquè respon a una clara motivació política i, per tant, entra en conflicte amb el seu càrrec i pot desestabilitzar tot el sistema bancari espanyol. Els banquers no han d’influenciar les decisions dels votants, perquè la seva tasca és promoure l’estabilitat financera. Tot el contrari del que ha fet Linde.\nAfirmem que les seves paraules són extremadament imprudents, perquè assenyalen perillosament un escenari que no es correspondria a una futura República catalana ni tampoc a l’Estat espanyol que en restaria. Els “corralitos” que han succeït, dins i fora de la UE, han estat provocats per la manca de liquidat de països sobreendeutats i amb dèficits exteriors recurrents.\nIgual que es posa de manifest en la gran majoria d’estudis i informes elaborats aquests darrers temps, a Catalunya i a nivell internacional, també per alguns autors Premi Nobel d’economia, confirmem un seguit de qüestions fonamentals:\nSent com és el tema financer un sector sensible de l’economia, fer-li jugar un paper en política com a arma llancívola, és una jugada d’alt risc pel conjunt del sistema.\nUna Catalunya independent és viable econòmicament; ho seran les pensions, com ho és el seu sistema financer.\nNo hi ha cap agent econòmic que tingui interès de que Catalunya surti de l’euro, i per tant, en qualsevol escenari la República catalana i el seu sistema financer seria part integrant de l’euro.\nConvidem la ciutadania a votar lliurement el proper27S, ja que una Catalunya independent és econòmicament viable, garantirà millor les pensions i potencialment serà més pròspera que ara, i també ho és el futur del seu sistema financer.\nTagged as: economistes\nCategorized in: Economia, Sectorials


El Homrani es reunirà aquest dilluns amb els alcaldes de municipis amb centres per a MENA\nPublicat 21/07/2019 11:08CET\nEl conseller de Treball, Afers Socials i Famílies de la Generalitat, Chakir el Homrani, es reunir aquest dilluns amb un centenar d'alcaldes de municipis que acullen centres, pisos o altres recursos per a menors estrangers no acompanyats, segons ha explicat la secretria d'Infncia, Adolescncia i Joventut de la Generalitat, Georgina Oliva.\nLa trobada, que est prevista per a les 18 hores, és la primera vegada que es convoca i neix amb l'objectiu d'"intercanviar idees" i sumar reivindicacions conjuntes entre els líders de les diferents localitats catalanes.\nLa cita arriba després de la polmica suscitada per l'agressió a joves de centres de menors, manifestacions venals en contra d'espais d'acolliment a aquests joves i agressions puntuals protagonitzades per un menor estranger.\nUna de les qüestions que previsiblement es posaran damunt de la taula és la intenció del Govern de canviar el model d'atenció de centres de menors per convertir aquests espais en llocs més petits amb una atenció més personalitzada i fcil de gestionar.\nD'aquesta manera, els centres passarien a comptar amb des de 10, 15 o 20 places com a molt, la qual cosa podria "permetre una major penetració en els municipis" que oposen més resistncia i posar més mfasi als espais d'autonomia.\nLa reunió tindr lloc la mateixa setmana en qu obrir portes el nou centre d'atenció immediata (CAI) de Collserola, un centre de primer acolliment de menors migrats en solitari per dur a terme els primers trmits d'atenció, identificació, assistncia sanitria i reubicació d'aquests joves.\nOBRE UN CAI AQUEST DIJOUS A COLLSEROLA\nEn una atenció als mitjans aquesta setmana, Oliva observava que aquest CAI permetr que els trmits inicials puguin fer-se des d'un dispositiu diferent al d'una comissaria i acompanyats de treballadors socials.\nFins al mes de juny, han arribat a Catalunya un total de 1.129 menors estrangers no acompanyats, unes xifres que situen a la Generalitat en un escenari que s'allunya de la projecció de 5.500 que havia previst per a tot aquest any.


El concepte d’allò que políticament signifiquen dreta i esquerra neix amb la Revolució Francesa. A la primera Assemblea Nacional de l’octubre de 1789, quan aquesta va traslladar-se a la sala de reunions de les Tulleries, els diputats d’ideologia més moderada, que defensaven la desigualtat social i econòmica originària i inevitable dels individus, van agrupar-se a la dreta de la presidència. Per contra, els partidaris de les reformes radicals van col·locar-se a l’esquerra.\nAixí es passava d’una organització de l’espai basada en el fet de pertànyer a cadascun dels estaments (clergat, noblesa o burgesia) a una altra basada en les actituds i les idees polítiques. Fins aleshores el terme dreta havia tingut sempre un valor positiu, i fins i tot era emprat en el llenguatge religiós (la gent que fos bona en vida acabaria a la dreta de Déu en el dia del Judici Final).\nNo cal dir que aquest punt de sortida no exclou que existeixin sectors de la dreta que mantinguin posicions favorables als principis propers a la solidaritat i la igualtat que defensen les esquerres. I que tant la dreta com l’esquerra disposen d’opcions radicals que aglutinen gent que no conceben la diferència. Que enyoren una volta a períodes foscos en els quals ni tan sols es feia veure que tots els ciutadans del món neixen lliures i iguals.\nLes fites assolides en matèria de drets humans no han estat fàcils, ni són cap garantia de cara al futur, si no es fan els esforços necessaris per conservar-les. En conseqüència, en algun punt, els partits que no etiquetem com a extrems hauran d’asseure’s a pactar un escenari que ofereixi una sortida per a una nova etapa en què pren força “l’amenaça dels excloents” que pretenen imposar la seva visió estreta de país d’una manera tenebrosa, autoritària, intolerant...\nL’objectiu del govern de la Paeria per a aquest 2019 és seguir treballant per fer una ciutat encara més sostenible, acollidora i dinàmica, amb noves oportunitats per a tothom. Una ciutat dels valors. Que com diu un vers del poema d’El campanar de la Seu Vella, del lleidatà Magí Morera, farà que “plegats serem capaços d’arribar tan lluny com ens proposem”. “A mig camí de l’infinit”, si cal.